নাজমুল হাসান পাপন তাঁর বক্তৃতায় সাকিবের হঠাৎ শ্রীলঙ্কায় উড়ে যাওয়ার রহস্যও জানান। তিনি বলেন, ‘আমি ১৪ তারিখে হঠাৎ সাকিবকে ফোন দিয়ে বললাম, সাকিব তুমি আসো। আপনারা জানেন, সে হাতে ব্যথা পেয়েছে, তার ইনজুরি আছে। ডাক্তাররা তাকে বিশ্রাম নিতে বলেছে। আমি বললাম, তোমার হাতে কি ব্যথা আছে? সে বলল, ব্যথা নাই। আমি বললাম তাহলে তুমি চলে আস। ও বলল, আমি ১৭ তারিখ আসব, ফাইনাল খেলব। আমি বললাম, যদি ১৬ তারিখে না জিতি তাহলে ফাইনাল হবে কোথা থেকে। তুমি বরং কালই চলে আস। সেই সাকিব এক কথার উপরে কলম্বোতে গিয়ে উপস্থিত হলো। কি দুর্দান্ত ম্যাচ আমরা সেদিন জিতেছিলাম। কী সুন্দর ব্যাটিংটাই না করেছিল আমাদের মাহমুদউল্লাহ রিয়াদ!’